CELEX: 62009TN0440
Language: hu
Date: 2009-11-03 00:00:00
Title: T-440/09. sz. ügy: 2009. november 3-án benyújtott kereset — Azienda Agricola Bracesco kontra Bizottság

19.12.2009   
            
            
               HU
            
            
               Az Európai Unió Hivatalos Lapja
            
            
               C 312/42
            
         2009. november 3-án benyújtott kereset — Azienda Agricola Bracesco kontra Bizottság
   (T-440/09. sz. ügy)
   2009/C 312/69
   Az eljárás nyelve: olasz
   
      Felek
   
   
      Felperes: Azienda Agricola Bracesco (Orgiano, Olaszország) (képviselők: F. Tosello ügyvéd, S. Rizzioli ügyvéd, C. Pauly ügyvéd)
   
      Alperes: az Európai Közösségek Bizottsága
   
      Kereseti kérelmek
   
   
               —
            
            
               Az Elsőfokú Bíróság az EK-Szerződés 235. cikke és 288. cikkének második bekezdése értelmében kötelezze az Európai Bizottságot, hogy térítse meg az Azienda Agricola Brasesco s.r.l. (jelenleg felszámolás alatt) okozott károkat 335 000 euró összegben, vagy az eljárás során meghatározandó összegben, amely mindenesetre bírósági úton kerül megállapításra, az esedékességtől az összeg megállapításáig járó törvényes kamatokkal növelve, és
            
         
               —
            
            
               kötelezze az alperest a jogvita költségeinek viselésére.
            
         
      Jogalapok és fontosabb érvek
   
   A jelen, az Európai Közösség szerződésen kívüli felelősségéből eredő kár megtérítésére irányuló keresetet a madárinfluenza elleni küzdelem közösségi intézkedéseivel összefüggésben nyújtották be.
   E tekintetben a felperes azt állítja, hogy az európai baromfipiacon a fogyasztóknak a madárinfluenza elterjedéséhez kötődő kereslete csökkenése okán bekövetkezett zavarok következtében az Európai Bizottság a baromfitenyésztők támogatása tekintetében intézkedéseket előíró 1010/2006 rendelettel (1) a beavatkozás mellett döntött.
   Ugyanakkor, annak ellenére, az állat-egészségügyre vonatkozó közösségi szabályozás a baromfi fogalmába sorolja a fürjet is, az e faj tenyésztése és vágása területén tevékenységet végző tenyésztőket indokolatlanul kizárták a támogatásokból.
   A felperes Azienda Agricola Brasesco s.r.l. (felszámolás alatt) azt kifogásolja, hogy jogellenes kárt szenvedett az Európai Bizottság magatartásából eredően, amely súlyosan és nyilvánvalóan megsértette a közösségi jogrend egyik alapelvét, nevezetesen a hátrányos megkülönböztetés tilalmának elvét.
   
      (1)  Az egyes tagállamok tojás- és baromfiágazatában végrehajtott bizonyos rendkívüli piactámogatási intézkedésekről szóló, 2006. július 3-i 1010/2006/EK bizottsági rendelet (HL L 180., 3. o.)